PATVIRTINTA

Visagino kultūros centro nuolatinės turto nuomos komisijos, sudarytos Visagino kultūros centro direktoriaus 2022 m. lapkričio 15 d. įsakymu Nr. (1.3.) V-98

**VISAGINO SAVIVALDYBEI NUOSAVYBĖS TEISE PRIKLAUSANČIO IR ŠIUO METU VISAGINO KULTŪROS CENTRO PATIKĖJIMO TEISE VALDOMO TURTO - NEGYVENAMŲJŲ Patalpų, ESANČIų VISAGINE, Parko g. 7,**

**VIEŠOJO NUOMOS KONKURSO SĄLYGOS**

1. **BENDROSIOS NUOSTATOS**

 Visagino kultūros centras, kodas 300509331, Visaginas, Vilties g. 5, (toliau – Nuomotojas), viešojo nuomos konkurso būdu išnuomoja Visagino savivaldybei nuosavybės teise priklausantį ir šiuo metu Visagino kultūros centro patikėjimo teise valdomą turtą - 221,52 kv. m ploto negyvenamąsias patalpas kultūros paskirties pastate, esančiame Visagine, Parko g. 7 .

1. Pastato unikalus Nr. 3098-1003-2012; žymėjimas plane 1C2p; patalpų indeksai: 1-24 (12,38 kv. m.), 1-26 (6,90 kv. m.), 1-27 (10,24 kv. m.), 1-30 (3,40 kv. m.), 1-31( 20,78 kv. m.), 1-43 (2,72 kv. m.), 1-44 (61,66 kv. m.), 1-57 (2,24 kv. m.), 1-59 (1,78 kv. m.), 1-60 (2,86 kv. m.), 1-61 (96,56 kv. m.); inventorinis Nr. 20021205; pradinė vertė – 507552,62 Eur, likutinė vertė – 417144,91 Eur).

2. Viešasis nuomos konkursas (toliau – Konkursas) vykdomas vadovaujantis Visagino

savivaldybei nuosavybės teise priklausančio ilgalaikio materialiojo turto nuomos tvarkos aprašo (toliau – Nuomos tvarkos aprašas), patvirtinto Visagino savivaldybės tarybos 2020 m. vasario 6 d. sprendimu Nr. TS-27 „Dėl Visagino savivaldybei nuosavybės teise priklausančio ilgalaikio materialiojo turto nuomos tvarkos aprašo patvirtinimo“ (Visagino savivaldybės tarybos 2021 m. gegužės 27 d. sprendimo Nr. TS-123 redakcija), nuostatomis, Visagino kultūros centro nuolatinės turto nuomos konkurso komisijos darbo reglamentu, patvirtintu Visagino kultūros centro 2022 m. lapkričio 15 d. įsakymu Nr.(1.3.) V-98 „Dėl nuolatinės turto nuomos konkurso komisijos sudarymo ir jos darbo reglamento patvirtinimo“ ir šiomis Konkurso sąlygomis.

3. Konkursą vykdo Visagino kultūros centro nuolatinė turto nuomos komisija, sudaryta Visagino kultūros centro direktoriaus 2022 m. lapkričio 15 d. įsakymu Nr. (1.3.) V-98 „Dėl nuolatinės turto nuomos konkurso komisijos sudarymo ir jos darbo reglamento patvirtinimo“ (toliau – Komisija).

4. Dokumentai Konkursui teikiami lietuvių kalba.

5. Konkursas skelbiamas Visagino savivaldybės interneto svetainėje [www.visaginas.lt](http://www.visaginas.lt), ir Visagino kultūros centro interneto svetainėje [www.visaginokultura.lt](http://www.visaginokultura.lt).

**II. VIEŠOJO NUOMOS KONKURSO OBJEKTAS IR NUOMOS SĄLYGOS**

6. Visagino kultūros centras išnuomoja 221,52 kv. m ploto negyvenamąsias patalpas kultūros paskirties pastate, esančiame Visagine, Parko g. 7 (pastato unikalus Nr. 3098-1003-2012; žymėjimas plane 1C2p; patalpų indeksai: 1-24 (12,38 kv. m.), 1-26 (6,90 kv. m.), 1-27 (10,24 kv. m.), 1-30 (3,40 kv. m.), 1-31 ( 20,78 kv. m.), 1-43 (2,72 kv. m.), 1-44 (61,66 kv. m.), 1-57 (2,24 kv. m.), 1-59 (1,78 kv. m.), 1-60 (2,86 kv. m.), 1-61 (96,56 kv. m.), ; inventorinis Nr. 20021205; pradinė vertė – 507552,62 Eur, likutinė vertė – 417144,91 Eur).

7. Negyvenamosios patalpos išnuomojamos: restoranų, barų, kavinių, paruoštų valgių tiekimo, kultūrinės veiklos vykdymui.

8. Pradinis turto nuompinigių dydis – 223,74 Eur per mėnesį.

9. Turto nuomos terminas – 5 metai su galimybe pratęsti dar 5 metams, jei nuomininkas tvarkingai vykdo pagal nuomos sutartį prisiimtas pareigas.

10. Nuompinigių mokėjimo tvarka – nuompinigiai mokami kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos.

11. Informacija apie delspinigių dydį už nuomininko praleistą nuomos mokesčio mokėjimo terminą – nuomininkas, per sutartyje nustatytus terminus nesumokėjęs nuompinigių, privalo mokėti nuomotojui **0,05 procento** dydžio delspinigius nuo nesumokėtos nuompinigių sumos už kiekvieną pavėluotą dieną.

12. Patalpas galima apžiūrėti nuo **2022 m. lapkričio 23 d. iki 2022 m. lapkričio 25 d. nuo 10.00 val. iki 16.00 val.** Dėl patalpų apžiūros kreiptis į Visagino kultūros centro Ūkio padalinio vadovę Laimą Tiūnelienę, tel. 8-659-75373, el. p. ukis@visaginokultura.lt .

**III. PARAIŠKŲ PATEIKIMAS, REGISTRAVIMAS IR NAGRINĖJIMAS**

13. Konkurso dalyvis prieš atvykdamas registruotis privalo sumokėti pradinį įnašą, lygų 3 mėnesių pradiniam turto nuompinigių dydžiui **(671,22 Eur)** į Visagino kultūros centro (įmonės kodas 300509331) sąskaitą Nr. LT56 7300 0100 9299 1784, „Swedbank“ AB; Mokėjimo paskirtis: viešojo nuomos konkurso dalyvio pradinis įnašas.

14. Konkurso dalyviai paraiškas, parengtas pagal Konkurso sąlygų priede pateiktą paraiškos formą, turi pateikti užklijuotame voke nuo **2022 m. lapkričio 29 d. 9.00 val. iki 2022 m. lapkričio 30 d. 15.00 val.** Visagine, Vilties g. 5, 40 kabinetas (atsakinga Komisijos pirmininkė Visagino kultūros centro Ūkio padalinio vadovė Laima Tiūnelienė, tel. 8-659-75373, el. p. ukis@visaginokultura.lt).

15. Dokumentai, kuriuos konkurso dalyvis privalo pateikti nuomos konkursui:

15.1. finansų įstaigos išduotas dokumentas, patvirtinantis, kad sumokėtas pradinis įnašas;

15.2. užklijuotas vokas, ant kurio turi būti užrašyta: konkurso dalyvio vardas ir pavardė (jei fizinis asmuo), pavadinimas (jei juridinis asmuo) ir adresas; turto, kurio nuomos konkursas buvo skelbtas, pavadinimas, adresas ir nuoroda „Turto nuomos konkursui“.

16. Voke **turi būti pateikti šie dokumentai:**

16.1. paraiška, kurioje turi būti nurodomas konkurso dalyvio ar jo įgalioto asmens vardas, pavardė, gyvenamosios vietos adresas (fiziniams asmenims), arba asmens teisinė forma, pavadinimas, kodas ir buveinės adresas; kontaktinio asmens telefono numeris, elektroninio pašto adresas; prašomo išnuomoti turto pavadinimas, adresas ir plotas; konkretus siūlomas nuompinigių dydis; paaiškinimas, kokiam tikslui konkurso dalyvis naudos nuomojamą turtą; konkurso dalyvio ar jo įgalioto asmens atsiskaitomosios sąskaitos, į kurią turto nuomos komisija turi pervesti grąžinamą pradinį įnašą, rekvizitai; paaiškinimas, kokiam tikslui konkurso dalyvis naudos nuomojamą turtą;

16.2. nustatyta tvarka patvirtintas įgaliojimas, jeigu Konkurso dalyviui konkurse atstovauja jo įgaliotas asmuo;

16.3. steigimo dokumentų ar kitų steigimo faktą patvirtinančių dokumentų kopijos (juridiniams asmenims).

17. Komisijos pirmininkas ar jo paskirtas asmuo:

17.1. priima norinčiųjų dalyvauti Konkurse dokumentus ir registruoja Konkurso dalyvius turto nuomos konkurso dalyvių registracijos žurnale – įrašo Konkurso dalyvio registracijos eilės numerį, voko gavimo datą ir tikslų laiką (minučių tikslumu), Konkurso pavadinimą, datą ir laiką, Konkurso dalyvio pavadinimą;

17.2. išduoda Konkurso dalyvio registracijos pažymėjimą, kuriame nurodytas registracijos eilės numeris, voko gavimo data ir laikas (minučių tikslumu), Komisijos posėdžio vieta (adresas), data ir tikslus laikas.

18. Konkurso dalyvis gali pateikti tik vieną pasiūlymą.

19. Įregistruotas Konkurso dalyvis iki 2022 m. lapkričio 30 d. 15.00 val. turi teisę atšaukti pateiktą paraišką ir pateikti naują paraišką.

**IV. VOKŲ SU KONKURSO DALYVIŲ PARAIŠKOMIS ATPLĖŠIMAS, PARAIŠKŲ NAGRINĖJIMAS IR VERTINIMAS**

20. Vokai su paraiškomis bus atplėšiami Komisijos posėdyje, kuris įvyks **2022 m. gruodžio 5 d. 14 val.** Vilties g. 5, Visagine, 8 kabinete. Dalyvauti Konkurse turi teisę įregistruoti Konkurso dalyviai ar jų įgalioti atstovai, turintys Konkurso dalyvio registracijos pažymėjimą ir pateikę asmens tapatybę patvirtinantį dokumentą.

21. Komisijos posėdyje leidžiama atvykusiems Konkurso dalyviams ar jų atstovams įsitikinti, kad vokai su dokumentais nepažeisti.

22. Komisijos pirmininkas atplėšia vokus, nepažeisdamas voko užklijavimo juostos. Komisijos nariai patikrina, ar visi reikiami dokumentai pateikti ir ar jie atitinka nurodytus reikalavimus.

23. Konkurso laimėtoju pripažįstamas Konkurso dalyvis, pasiūlęs didžiausią turto nuompinigių dydį. Jeigu tokį pat dydį (didžiausią) pasiūlo keli Konkurso dalyviai, laimėtoju pripažįstamas dalyvis, anksčiau įregistruotas registracijos žurnale.

24. Jeigu dalyvauti Konkurse užsiregistravo tik vienas Konkurso dalyvis, pasiūlęs nuompinigių ne mažiau už nustatytą pradinį nuompinigių dydį ir pateikęs visus reikiamus dokumentus, jis pripažįstamas Konkurso laimėtoju.

25. Turto viešojo konkurso rezultatai ne vėliau kaip kitą dieną po nuomos konkurso įrašomi protokole, kurį pasirašo komisijos pirmininkas ir komisijos sekretorius. Konkurso dalyviai ar jų įgalioti atstovai turi teisę susipažinti su protokolu.

26. Komisija turto nuomos konkurso laimėtojui, neatvykusiam į komisijos posėdį, per 3 darbo dienas nuo protokolo pasirašymo dienos išsiunčia pranešimą, kuriame nurodomas laikas, kada bus pasirašoma nuomos sutartis.

27. Konkurso dalyviai, neatvykę į Komisijos posėdį, apie Konkurso rezultatus informuojami raštu (jiems išsiunčiami pranešimai) per 3 darbo dienas nuo komisijos protokolo pasirašymo.

28. Konkurso dalyviams, nelaimėjusiems Konkurso, pradinis įnašas grąžinamas per 5 darbo dienas po Komisijos protokolo pasirašymo į sąskaitas, nurodytas Konkurso dalyvių dokumentuose.

**V. KONKURSO PROCEDŪRŲ NUTRAUKIMAS**

29. Turto valdytojas bet kuriuo metu iki nuomos sutarties sudarymo turi teisę nutraukti Konkurso procedūras, jeigu:

29.1. atsiranda aplinkybių, kurių nebuvo galima numatyti iki paskelbiant konkursą;

29.2. paskelbus Konkursą paaiškėja, kad turto nuoma negalima;

29.3. iškilo poreikis turtą naudoti Visagino kultūros centro reikmėms.

30. Konkurso dalyviai apie sprendimą nutraukti konkurso procedūras informuojami raštu (jiems išsiunčiami pranešimai) ir pradinis įnašas jiems grąžinamas per 5 darbo dienas nuo sprendimo nutraukti Konkursą priėmimo.

**VI. KITOS SĄLYGOS**

31. Ginčai, kilę dėl Konkurso organizavimo ar jo rezultatų sprendžiami įstatymų nustatyta tvarka.

Konkurso sąlygų priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(konkurso dalyvio ar jo įgalioto atstovo vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas, kodas, PVM mokėtojo kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas (buveinė))

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono numeris, elektroninio pašto adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(banko pavadinimas, sąskaitos numeris ir kodas)

**PARAIŠKA**

2022 m. \_\_\_\_\_\_\_\_\_\_\_\_\_\_\_\_ d.

Visaginas

Prašau leisti dalyvauti Turto nuomos konkurse dėl\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nuomos.

(patalpų, aikštelių, kito turto adresas, bendras plotas / ilgis)

Siūloma kaina \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur per mėnesį,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kaina žodžiais)

Numatoma vykdyti veikla\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apie viešo nuomos konkurso laimėjimą informuoti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(raštu ar elektroniniu paštu)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(konkurso dalyvio ar jo įgalioto atstovo vardas, pavardė, pareigos) (parašas)

A.V.